Berlingske Tidende, 1777-04-25
Fra Holland, den 8de April. Man tvivler endnu paa, at den Americanske General Congress har beskikket General Washington til Dictator, og holder for, at den første Efterretning derom har været en Opfindelse af en alt for nidkiær Ven af den Engelske Administration, for at opvekke hos Americanerne Frygt for det Slaverie, som ved deres Adskillelse fra Engeland forestod dem. Hvad som synes at bestyrke denne Tvivl, er, at da General-Congressen har forflyttet sit Sæde til Baltimore, og der beskikket et Sikkerheds Raad, saa har dette Raad i en Skrivelse af 4de Jan. til Jndvaanerne i de foreenede Provintzer, ikke kaldet Hr. Washington Dictator, men allene General. Bemeldte Skrivelse, som er et merkværdigt Document, lyder oversat saaledes: Venner og Medborgere. De nærværende Omstændigheder tvinge os til, at vende os endnu engang til Eder, da vi endnu ubehindret kan begræde vort Fædrenelands Ulykke, førend Sandheds Røst qvæles, og Klager over Tyrannie stødes tilbage i de undertrykte Ulykkeliges Skiød. Paa Eders mandige Bestrebelser beroer nu allene det Fortrin, stedse at kunde vende sig til Eder, som til frie Folk. Dersom Fienden ved videre lykkelig Fremgang bliver endnu meere opmuntret, saa vil Ødeleggelse og Fordervelse følge hans Skrit allevegne, hvorhen han denden sig. - Vi formane, vi bede Eder, vi anholde desaarsag indstændig hos Eder at komme vor værdige General Washington, og vore Brødre i den Provinz Jersey, som nu sukke under fiendtlig Anfald, til Hielp. Ønske J at bevare Eders Eiendomme for Plyndring, beskytte Eders Hustruers og Børns Uskyldighed; have J Øst til at leve i Frihed have J fast besluttet at forsvare Edet udi den uskatteerligste Velgiernings Nydelse, som Himmelen har forundt Eder; saa have J ingen Tiid til at betænke Eder. En mandig Modstand skal befæste Eder udi al Slags Velsignelse. Uvirksom hed og Koldsindighed skal ikkun drage Skræk og Ødeleggelse efter sig. Lader see at J ere Mænd. Dysser Eder ikke i Søvn ved det ugrundede Haab om Fred og Sikkerhed, dersom Fienden skulle være saa lykkelig at underkaste sig dette Land. Saadanne Forhaabninger skal forsvinde som Drømme, og styrte Eder i en undsigelig Elendigheds Afgrund, hvoraf J aldrig skal kunde komme op igien. Skal vi, saalænge vi have Himmelen og Retfærdighed paa vor Side (saafremt vi ikke ere saa ugudelige, at antage, at den Almagtige har dømt det menneskelige Kiøn til Slaverie, skal vi da tøve med at stille os i Feldten mod vore Fiender, Americas Sønner have ikke trukket Sværdet, for at fornærme andres Rettigheder, eller for at styrte frugtbare og folkerige Lande i en ødeleggende Tilstand; ikke for at udplyndre de Rige, eller berøve den arbeydsomme Landmand, og flittige Handverksmand de ved strængt Arbeyde vundne Midler, er det at America har grebet til Vaaben. Ney. Paa den Tiid, da vore ydmyge Ansøgninger vore rørende Forestillinger endnu lydede i vore Fienders Ørne, angrebe de os paa vore fredelige Aabredde. Ak at Himmelen, som udbreder over Eder Friheds Velsignelse, maatte opvekke Eder til at føle Eders Fare, og virke iblant Eder det mandige Moed af en tapper Beslutning, som stedse har trodset alle Tyranniers Bestrebelser, Ak at J aldrig maatte tabe af Syne Frihedens berømmelige Løn, og med Standhaftighed taale de Besværligheder, og det raae Veyr, som følge med et Vinter Feldttog. Dette, og dette allene skal give Eder Ret til den store Ære, at blive anseet for, næst Gud, at have været Eders Fædrenelands Befriere. Vore Fiender bruge mange Kunstgreb til at forføre og bedrage os. De opfinde og udbrede daglig alle Slags Fortællinger, af hvilke nogle ere løgnagtigere end andre, for at forlede Eder, og holde Eder i Uvished. Udi den Hensigt have de iblant andet udspredt det Rygte, at Eders Tieneste ikke var fornøden. Fæster ikke Troe til saadanne Beretninger; de blive udspredte af Forrædere. Enhver tienstdygtig Mand, hvad enten han er associeret eller ikke, begive sig i disse critiske Omstændigheder under Officeerernes Commando i det District, hvor han boer, og marchere ufortøvet til Philladelphia, undtagen Jndvaanerne i de Grævskaber Berks og Northampton, som skal støde til General Washington i General=Qvarteeret. - Vi slutte med den Begiæring til alle Jnspections Commissairer, alle Militaire Officeerer, og i Almindelighed til alle, som elske deres eget Land, at vise ved denne Leylighed deres Tieneste, og vi tvivle aldeles ikke paa, at jo deres dydige Bestrebelser skal blive kronede med det lykkeligste Udfald. Efter Raadets Ordre. Underskrevet Thomas Wharton, junior Præsident.